b"\n_START_ARTICLE_\nMihai Dragomir\n_START_PARAGRAPH_\nMihai Dragomir (n. 9 februarie 1971, Bucure\xc8\x99ti) este fost juc\xc4\x83tor de handbal, portar pentru Steaua. Dup\xc4\x83 ce s-a retras din via\xc8\x9ba competi\xc8\x9bional\xc4\x83 a devenit Doctor \xc3\xaen Preven\xc8\x9bia \xc8\x99i \xc3\x8entre\xc8\x9binerea Ma\xc8\x99in\xc4\x83riei Umane (Corpului Uman), profesor, arbitru \xc3\xaen fitness, antrenor Maestru al Sportului, consilier \xc3\xaen nutri\xc8\x9bie \xc8\x99i specialist \xc3\xaen fitness.\n_START_SECTION_\nBiografie\n_START_PARAGRAPH_\nMihai Dragomir s-a n\xc4\x83scut la Bucure\xc8\x99ti. \xc3\x8en primii s\xc4\x83i ani ca sportiv de performan\xc8\x9b\xc4\x83 a jucat fotbal, dar \xc3\xaen cele din urm\xc4\x83 a ales handbalul pentru cariera sa, ca portar de handbal pentru Steaua. Mai t\xc3\xa2rziu a urmat Academia Na\xc8\x9bional\xc4\x83 de Educa\xc8\x9bie Fizic\xc4\x83 \xc8\x99i Sport (ANEFS).\n_START_SECTION_\nActivitate\n_START_PARAGRAPH_\nA fost arbitru na\xc8\x9bional al Federa\xc8\x9biei Rom\xc3\xa2ne de Culturism \xc8\x99i Fitness, specialist \xc3\xaen s\xc4\x83n\xc4\x83tate \xc8\x99i formarea multidisciplinar\xc4\x83 pentru revista Men\xe2\x80\x99s Health Rom\xc3\xa2nia. A condus \xc8\x99i conceput antrenamentele pentru concursul D\xc4\x83 Jos Burta organizat de Men's Health Rom\xc3\xa2nia, cu rezultate remarcabile. Este autorul rubricii Strategii \xc3\xaen S\xc4\x83n\xc4\x83tate publicat\xc4\x83 \xc3\xaen revista Medica Academica. _NEWLINE_A mai scris ca specialist pentru Tenis Partener, Golf Life Style, Men's Health Rom\xc3\xa2nia \xc8\x99i este autorul c\xc4\x83r\xc8\x9bilor Ia-\xc8\x9bi Por\xc8\x9bia de S\xc4\x83n\xc4\x83tate, Visul de a deveni campion. Cea mai recent\xc4\x83 carte ap\xc4\x83rut\xc4\x83 \xc3\xaen noiembrie 2017 este Via\xc8\x9ba Altfel, Via\xc8\x9ba are totul dar \xc3\xaentr-o alt\xc4\x83 ordine. \xc3\x8en 2010 a\xc2\xa0publicat lucrarea \xc8\x99tiin\xc8\x9bific\xc4\x83 intitulat\xc4\x83 Beneficiile asocierii dintre dieta hipocaloric\xc4\x83 \xc8\x99i exerci\xc8\x9biile fizice privind sc\xc4\x83derea \xc3\xaen greutate prezentat\xc4\x83 \xc8\x99i sus\xc8\x9binut\xc4\x83 la\xc2\xa0XXXI FIMS SPORT MEDICINE WORLD CONGRES Puerto Rico._NEWLINE_Este probabil unul dintre pu\xc8\x9binii antrenori de fitness din Rom\xc3\xa2nia care \xc3\xaen anii 90 se afla l\xc3\xa2ng\xc4\x83 legenda fitness-ului interna\xc8\x9bional Ben Weider. Pre\xc8\x99edintele IFBB, Rafael Santonja (succesorul lui Ben Weider) l-a premiat \xc3\xaen 2007 la campionatele de fitness de la Santa Suzana, iar IFBB (Federa\xc8\x9bia Interna\xc8\x9bional\xc4\x83 de Culturism \xc8\x99i Fitness) l-a numit Promotorul Fitness-ului \xc3\xaen Rom\xc3\xa2nia \xc8\x99i in secolul XXI. _NEWLINE_A studiat nutri\xc8\x9bia \xc8\x99i alimenta\xc8\x9bia cu renumitul italian Mauro di Pasquale, \xc3\xaen colaborare cu Asocia\xc8\x9bia Interna\xc8\x9bional\xc4\x83 de \xc8\x98tiin\xc8\x9b\xc4\x83 \xc8\x99i Sport (ISSA). Preocupat de \xc3\xaengrijirea oamenilor, bun\xc4\x83starea, echilibrul lor \xc8\x99i mai ales de preven\xc8\x9bia privind s\xc4\x83n\xc4\x83tatea, a creat primul \xc8\x99i singurul concept de fitness anti-\xc3\xaemb\xc4\x83tr\xc3\xa2nire \xc3\xaen Rom\xc3\xa2nia - CARDIO MIX FITNESS ANTI AGING CONCEPT (marc\xc4\x83 \xc3\xaenregistrat\xc4\x83 din 2008)."